Mapostola Paulo o Rapelela Kereke go gola mo tsebong ya Modimo. | Free Reformed Churches of South Africa Habakuke 3 | Baebele ya mo Internet | Thanolo ya Lefatshe le Lesha
Genesise Ekesodo Lefitiko Dipalo Duteronome Joshua Baatlhodi Ruthe 1 Samuele 2 Samuele 1 Dikgosi 2 Dikgosi 1 Ditiragalo 2 Ditiragalo Esera Nehemia Esethere Jobe Dipesalema Diane Moreri Sefela sa Difela Isaia Jeremia Dikhutsafalo Esekiele Daniele Hosea Joele Amose Obadia Jona Mika Nahume Habakuke Sefania Hagai Sekarea Malaki Mathaio Mareko Luke Johane Ditiro Baroma 1 Bakorintha 2 Bakorintha Bagalatia Baefeso Bafilipi Bakolosa 1 Bathesalonika 2 Bathesalonika 1 Timotheo 2 Timotheo Tito Filemone Bahebera Jakobe 1 Petere 2 Petere 1 Johane 2 Johane 3 Johane Jude Tshenolo 1 2 3
3 Thapelo ya ga moporofeti Habakuke e le dipina tsa khutsafalo: 2 Ao tlhe Jehofa, ke utlwile pego kaga gago.+ Jaanong ke boifa tiro ya gago tlhe Jehofa.+ A ko o e tsosolose mo gare ga dingwaga! E kete o ka dira gore e itsiwe mo gare ga dingwaga. E kete o ka gakologelwa go bontsha kutlwelobotlhoko+ mo nakong ya khuduego. 3 Modimo ka boene o ne a tswa kwa Temane, le eleng ene Moitshepi a tswa Thabeng ya Parana.+ Seʹlah.+ Seriti sa gagwe se ne sa bipa magodimo;+ mme lefatshe le ne la tlala pako ya gagwe.+ 4 Fa e le phatsimo ya gagwe yone, e ne ya nna fela le lesedi.+ O ne a na le marang a le mabedi a tswa mo seatleng sa gagwe, mme nonofo ya gagwe e ne e fitlhilwe mo go sone.+ 5 Bolwetse jwa leroborobo bo ne jwa nna jwa tsamaya kwa pele ga gagwe,+ le letshoroma le le fisang le ne le tswa mo dinaong tsa gagwe.+ 6 O ne a ema fela a sa tshikinyege, gore a tle a tshikinye lefatshe.+ O ne a bona, a bo a dira gore ditšhaba di tlole.+ Mme dithaba tsa bosafeleng di ne tsa thubaganngwa;+ dithota tse di nnang ka bosakhutleng di ne tsa obega.+ Metsamao ya bogologolo ke ya gagwe. 7 Ke ne ka bona ditente tsa Kushene di le kafa tlase ga se se utlwisang botlhoko. Matsela a ditente a lefatshe la Midiana+ a ne a simolola go fuduega.+ 8 Ao tlhe Jehofa, a bogale jwa gago bo kgatlhanong le dinoka, a bo tukela dinoka,+ kgotsa a tšhakgalo ya gago e kgatlhanong le lewatle?+ Gonne o ne wa tsamaya o palame dipitse tsa gago;+ dikara tsa gago e ne e le poloko.+ 9 Bora jwa gago bo bipololwa gore bo sale bo sa ikatega.+ Maikano a a ikanetsweng a ditso ke selo se se builweng.+ Seʹlah. O ne wa kgaoganya lefatshe ka dinoka.+ 10 Dithaba di ne tsa go bona; di ne tsa nna mo ditlhabing tse di botlhoko thata.+ Pula ya matsubutsubu e ne ya ralala. Bodiba jo bo boteng jwa metsi bo ne jwa ntsha modumo wa jone.+ Bo ne jwa tsholeletsa diatla tsa jone kwa godimo. 11 Letsatsi—ngwedi—tsa ema fela+ di sa tshikinyege mo bonnong jwa tsone jo bo kwa godimo.+ Metswi ya gago e ne ya nna ya tsamaya jaaka lesedi.+ Logadima lwa lerumo la gago lo ne lwa bonesa.+ 12 O ne wa gwanta go ralala lefatshe ka katlholo. O ne wa photha ditšhaba ka bogale.+ 13 Mme o ne wa tswa go ya go boloka batho ba gago,+ go boloka motlodiwa wa gago. O ne wa mo thubaganya ene yo e leng tlhogo mo ntlong ya moikepi.+ Motheo o ne wa bipololwa go ya go fitlha kwa molaleng.+ Seʹlah. 14 O ne wa tlhaba+ tlhogo ya batlhabani ba gagwe ka dithobane tsa gagwe fa ba ne ba feta jaaka setsuatsue go nkgasamisa.+ Boitumelo jwa bone jo bogolo bo ne bo tshwana le jwa ba ba ikaeletseng go kometsa motho yo o bogisiwang mo lefelong la go iphitlha.+ 15 O ne wa gata go ralala lewatle ka dipitse tsa gago, o raletse bophadiphadi jwa metsi a mantsi.+ 16 Ke ne ka utlwa, mme mpa ya me ya simolola go fuduega; dipounama tsa me tsa roroma fa ke utlwa modumo; marapo a me a simolola go bola;+ mme mo boemong jwa me ke ne ke fuduegile, gore ke letele letsatsi la matshwenyego ka tidimalo,+ ke letele go tla ga gagwe kwa bathong,+ gore a ba tlhasele. 17 Le mororo setlhare sa mofeige ka bosone se ka nna sa se ka sa ntsha dithunya,+ mme go ka nna ga se ka ga nna le kungo mo mefineng; tiro ya setlhare sa motlhware e ka nna ya tlhoka maungo, le matlhagare ka boone a ka nna a se ka a ntsha dijo;+ letsomane tota le ka nna la kgaolwa mo lesakeng, mme go ka nna ga se ka ga nna le motlhape mo o tswalelwang gone;+ 18 Le fa go ntse jalo, fa e le nna, ke tla itumela mo go Jehofa ka boene;+ ke tla ipela mo Modimong wa poloko ya me.+ 19 Jehofa Morena Molaodimogolo ke maatla a me a botlhaga;+ mme o tla dira gore dinao tsa me di tshwane le tsa dikgama tse ditonanyana,+ e bile o tla dira gore ke gate mo mafelong a me a a kwa godimo.+ Go mokaedi mo diletsweng tsa me tsa megala.